फैशन डिजाइनिंग के तहत अंडर ग्रेजुएट और पोस्ट ग्रेजुएट पाठ्यक्रमों के अलावा विभिन्न डिप्लोमा और सर्टिफिकेट कोर्स भी उपलब्ध हैं। कोर्स की प्रकृति के अनुसार इनकी अवधि अलग-अलग हो सकती है। बीए ऑनर्स इन फैशन डिजाइन, बीए ऑनर्स इन टेक्सटाइल डिजाइन, बीए ऑनर्स इन फैशन मीडिया कम्युनिकेशन, पीजी इन फैशन डिजाइन, पीजी इन गारमेंट मैन्यूफैक्चरिंग, डिप्लोमा इन फैशन वुमन्स वियर आदि कोर्स फैशन डिजाइनिंग में रुचि रखने वाले विद्यार्थियों के लिए कुछ महत्वपूर्ण कोर्स हैं। किसी भी संकाय में 12वीं के बाद ग्रेजुएशन और फिर पीजी कोर्सेज में दाखिला लिया जा सकता है। अधिकांश प्रतिष्ठित संस्थानों में दाखिला एंट्रेंस टेस्ट और इंटरव्यू के आधार पर होता है।